Diari Oficial de la Generalitat Valenciana


Sumari del DOGV 7541, del 05-06-2015 (2015/5279)

RESOLUCIÓ de 29 de maig de 2015, del director general de Centres i Personal Docent de la Conselleria d'Educació, Cultura i Esport, per la qual es convoca els aspirants no exempts a la realització de la prova d'espanyol per a estrangers i es nomena el tribunal que ha de jutjar la prova prèvia d'espanyol per a estrangers, en el marc dels procediments selectius a cossos docents convocats per l'Orde 45/2015, de 26 d'abril, i per l'Orde 46/2015, de 26 d'abril.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/5279


Data del document
:   29-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 29 de maig de 2015, del director general de Centres i Personal Docent de la Conselleria d'Educació, Cultura i Esport, per la qual es convoca els aspirants no exempts a la realització de la prova d'espanyol per a estrangers i es nomena el tribunal que ha de jutjar la prova prèvia d'espanyol per a estrangers, en el marc dels procediments selectius a cossos docents convocats per l'Orde 45/2015, de 26 d'abril, i per l'Orde 46/2015, de 26 d'abril.  
 [2015/5279]  
De conformitat amb el que s'establix en l'Orde 45/2015, de 26 d'abril, i en l'Orde 46/2015, de 26 d'abril, ambdós de la Conselleria d'Educació, Cultura i Esport (DOCV 7519, de 6 de maig), per les quals es convoquen procediments selectius d'ingrés als cossos docents, esta Direcció General ha resolt:  
  
Primer  
De conformitat amb el que disposa la base 7.1.1 de les esmentades convocatòries, es convoca els aspirants que no posseïsquen la nacionalitat espanyola que han declarat no estar exempts de la prova d'acreditació del coneixement de castellà, per a la realització de l'esmentada prova, descrita en l'annex I, el dia 15 de juny de 2015, a les 16.00 hores, en l'Escola Oficial d'Idiomes de València, carrer de Pla de Saïdia, número 9.  
  
Segon  
Nomenar el tribunal que s'inserix com a annex II a esta resolució per a la realització de la prova de coneixements d'espanyol per a estrangers.  
  
Tercer  
Els membres dels òrgans de selecció s'abstindran de participar, notificant-ho a la Direcció General de Centres i Personal Docent, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'esta convocatòria.  
El termini per a manifestar l'abstenció serà de 10 dies comptats a partir de l'endemà de la publicació d'esta resolució en el Diari Oficial de la Comunitat Valenciana.  
  
Quart  
Els aspirants podran recusar els membres del tribunal quan concórreguen en ells circumstàncies de les previstes en l'apartat anterior.  
  
Quint  
Els òrgans de selecció que actuen en estes proves selectives tindran dret a la indemnització per raó del servici prevista en el Decret 24/1997, d'11 de febrer (DOGV de 17 de febrer).  
Aquells docents, el lloc de treball dels quals estiga ubicat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la Direcció General de Centres i Personal en el termini d'un mes des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
  
  
València, 29 de maig de 2015.- El director general de Centres i Personal Docent: Santiago Martí Alepuz.  
ANNEX I  
Prova d'acreditació de coneixement del castellà   
per a estrangers  
  
La prova d'espanyol per a estrangers constarà de les parts següents:  
  
- Un test de gramàtica i lèxic (20 minuts aproximadament)  
- Dos exercicis de comprensió escrita (40 minuts aproximadament)  
  
- Dos exercicis de comprensió oral (20 minuts aproximadament)  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)  
  
  
ANNEX II  
Tribunal per a la prova d'espanyol per a estrangers  
  
Titulars  
Presidenta: Román Fernández, María Mercedes  
Vocal: Alcalde Díez, Eva María   
Vocal: Capella Calatayud, Cristina Gemma  
Vocal: Montesinos Oltra, Antonia  
Vocal: Ramírez Helbling, Lidia  
  
Suplents  
Presidenta: Salom Carrasco, María Desamparados  
Vocal: Carbó Marro, Carme  
Vocal: González Valero, Manuela  
Vocal: Lledó Cardona, Miguel Ángel  
Vocal: Mora Sánchez, Miguel Ángel